ส.ปชส.สมุทรสงครามบูรณาการปศุสัตว์จังหวัด เทศบาลเมืองสมุทรสงคราม จัดโครงการ “สัตว์ปลอดโรค คนปลอดภัย
นายคันฉัตร ตันเสถียร ผู้ว่าราชการจังหวัดสมุทรสงคราม เป็นประธานพร้อมบรรยาย เรื่อง “สัตว์ปลอดโรค คนปลอดภัยจากโรคพิษสุนัขบ้า” ตามพระปณิธานสมเด็จพระเจ้าลูกเธอ เจ้าฟ้าจุฬาภรณวลัยลักษณ์ อัครราชกุมารี โดยมีพระประสงค์ที่จะให้ประเทศไทยปลอดโรคพิษสุนัขบ้า ทรงเจริญรอยตามเบื้องพระยุคลบาทพระบาทสมเด็จพระปรมินทรมหาภูมิพลอดุลยเดช บรมนาถบพิตร  และสมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 ในการดูแลทุกข์ของพสกนิกรประชาชนชาวไทย แก่เครือข่าย อสม.,อป.มช. ผู้นำท้องถิ่น ผู้นำท้องที่ และประชาชน จำนวน 40 คน พร้อมทั้งฉีดวัคซีนป้องกันโรคพิษสุนัขบ้าในศูนย์พักพิงบ้านนางวันดี มุ่งเขม้น จำนวน 65 ตัว และจะรณรงค์ในการหาที่พักพิงให้สุนัขจรจัดในพื้นที่จังหวัดสมุทรสงคราม ปัจจุบันในจังหวัดสมุทรสงครามมีสุนัขที่มีเจ้าของจำนวน 30,000 ตัว แมว จำนวน 10,000 ตัว
 




นายอภิชาญ ปานปรีชา ประชาสัมพันธ์จังหวัดสมุทรสงคราม เปิดเผยว่า จากพระปณิธานของสมเด็จพระเจ้าลูกเธอ เจ้าฟ้าจุฬาภรณวลัยลักษณ์ อัครราชกุมารีที่ทรงห่วงใยปัญหาโรคพิษสุนัขบ้า ที่เป็นปัญหาสำคัญของชาติ ทรงมีพระประสงค์ให้โรคพิษสุนัขบ้าหมดไปจากประเทศไทย ในลักษณะค่อยเป็นค่อยไป และทรงมีพระกรุณาธิคุณทรงรับเป็นประธานกรรมการขับเคลื่อนโครงการ “สัตว์ปลอดโรค คนปลอดภัยจากโรคพิษสุนัขบ้า” เพื่อเป็นการประชาสัมพันธ์การขับเคลื่อนโครงการ สำนักงานประชาสัมพันธ์จังหวัดสมุทรสงคราม จึงได้ร่วมกับสำนักงานปศุสัตว์จังหวัดสมุทรสงคราม นายชาติชาย ยิ้มเครือ ปศุสัตว์จังหวัดจังหวัดสมุทรสงคราม,เทศบาลเมืองสมุทรสงคราม นายสมชาย ตันประเสริฐ นายกเทศมนตรีเมืองสมุทรสงคราม จึงได้บูรณาการจัดโครงการดังกล่าวขึ้น เพื่อประชาสัมพันธ์โครงการสัตว์ปลอดโรค คนปลอดภัยจากโรคพิษสุนัขบ้า ให้เครือข่าย อสม.,อป.มช. ผู้นำท้องถื่น ผู้นำท้องที่และประชาชน เพื่อสร้างการตระหนักรู้ในการร่วมบูรณาการ เผยแพร่ประชาสัมพันธ์ สร้างความรู้ ความเข้าใจเกี่ยวกับโรคพิษสุนัขบ้าและโรคติดต่อในสัตว์ ให้กับประชาชนได้อย่างถูกต้องต่อไป